Diari Oficial de la Generalitat Valenciana


Sumari del DOGV 6385, del 27-10-2010 (2010/10530)

Notificació de la sentència dictada en el judici ordinari número 5/523/2009.
----------------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10569


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el judici ordinari número 5/523/2009. [2010/10539]  
Procediment ordinari número 5/000523/7131-MC  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Cinquena, faig saber:   
Que la Federació de Treballadors de l'Ensenyament UGT-PV ha interposat un recurs contenciós administratiu amb el número 5/000523/5864-NZ contra l'Ordre de 19 de juny de 2009 i l'Ordre de 17 de juny de 2009, de la Conselleria d'Educació en què s'ha dictat la sentència següent, que té l'encapçalament i la dispositiva que, literalment, són com segueix:  
«València, 9 de juny de 2010  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, composta per les persones següents: José Bellmont Mora, president; Rosario Vidal Mas i Fernando Nieto Martín, magistrats, ha pronunciat la següent:  
Sentència número 367/10  
En el recurs contenciós administratiu número 523/2009 interposat per la Federació de Treballadors de l'Ensenyament d'UGT, representada per la procuradora Rosario Arroyo Cabrià.  
L'administració demandada és la Generalitat Valenciana, representada i defensada per l'advocada d'aquest ens públic. Constitueixen l'objecte del recurs dues disposicions generals (normes).  
Es tracta de dues ordres de la Conselleria d'Educació de 17 i 19 de juny de 2009, que regulen les matèries optatives al Batxillerat (la primera) i l'organització i el funcionament del Batxillerat diürn, nocturn i a distància (la segona).  
Els enunciats sobre els quals incideix la pretensió d'invalidesa jurídica en són tres:  
"[...] Annex V de l'Ordre de 17 de juny de 2009, de la Conselleria d'Educació, que suprimeix de l'adscripció l'assignatura de Fonaments de Dret a l'especialitat de Geografia i Història, i que inclou, en lloc seu, l'especialitat docent de Formació i Orientació Laboral, les especialitats docents d'Administració d'Empreses, Economia, Organització i Gestió Comercial".  
"[...] Disposició transitòria tercera de l'esmentada Ordre de 19 de juny de 2009".  
"[...] article 14, apartats 3 i 4 de l'esmentada Ordre de 19 de juny de 2009" (pètita, escrit de demanda).  
La quantia es va fixar en indeterminada. El procediment ha seguit els tràmits de l'ordinari.  
Ha sigut magistrat ponent Fernando Nieto Martín, el qual expressa el parer de la Sala.  
/.../  
Disposem  
1. Estimar, de forma parcial, el recurs contenciós administratiu interposat per la Federació de Treballadors de l'Ensenyament d'UGT contra dues disposicions generals (normes).  
Es tracta de dues ordres de la Conselleria d'Educació de 17 i 19 de juny de 2009, que regulen les matèries optatives al Batxillerat (la primera) i l'organització i el funcionament del Batxillerat diürn, nocturn i a distància (la segona).  
Els enunciats normatius sobre els quals incideix la pretensió d'invalidesa jurídica en són tres:  
"[...] Annex V de l'Ordre de 17 de juny de 2009, de la Conselleria d'Educació, que suprimeix de l'adscripció l'assignatura de Fonaments de Dret a l'especialitat de Geografia i Història, i que inclou, en lloc seu, l'especialitat docent de Formació i Orientació Laboral, les especialitats docents d'Administració d'Empreses, Economia, Organització i Gestió Comercial".  
"[...] Disposició transitòria tercera de l'esmentada Ordre de 19 de juny de 2009".  
"[...] article 14, apartats 3 i 4 de l'esmentada Ordre de 19 de juny de 2009" (pètita, escrit de demanda).  
2. Establir la falta de conformitat a dret d'aquestes normes únicament pel que fa a un únic punt de l'Ordre de 17 juny 2009.  
Es tracta de l'annex V, especialitats adscrites a l'assignatura d'Introducció al Dret.  
3. Establir que a les especialitats ja esmentades en aquest annex ha d'addicionar-se'n una tercera. Aquesta és la denominada: Administració i Direcció d'Empreses.  
4. Concedir a la Comunitat Autònoma Valenciana un termini de tres mesos perquè modifique, en el sentit exposat en el punt tercer de la part dispositiva de la dispositiva del tribunal, l'annex V de l'Ordre de 17 de juny de 2009, amb la publicació d'aquest canvi en el Diari Oficial de la Comunitat Valenciana.  
5. No efectuar una expressa imposició de les costes processals causades en el procés a cap dels litigants.  
Aquesta és la nostra sentència de la qual quedarà testimoniança en actuacions perquè es notifique, que pronunciem, manem i firmem».  
Cosa que es fa pública als efectes establits en l'article 72 la llei d'aquesta jurisdicció.  
València, 21 de setembre de 2010.- La secretària: María José Masiá Cantó.